Terroriste val twee vroue wreedaardig aan tydens plaasaanval in Limpopo | SAUK.co.za - Nuus.info
Twee vroue is Maandagmiddag wreed aangerand tydens 'n plaasaanval net buite Northam in die Limpopo provinsie.
Provinsiale polisiewoordvoerder Kol. Moatshe Ngoepe het die voorval bevestig. Alhoewel inligting rakende die aanval nog skraps is, is daar bekend gemaak dat die vroue onderskeidelik 72 en 52 jaar oud is. Na bewering het hulle by 'n winkel op die plaas gewerk toe hulle oorval is deur 'n onbekende aantal terroriste. Hulle is volgens Ngoepe met harde en skerp voorwerpe aangerand.
Die Nasionale Operasionele koördineerder van AfriForum, Marius Muller het aan die media vertel dat hulle beweer dat die vroue met 'n tuingraaf aangeval is.
Ngoepe vertel: "Ná die verdagtes van die toneel gevlug het, het een van die slagoffers hulp gaan soek en gevolglik is albei slagoffers vir mediese behandeling geneem."
Müller het aangevoer dat die noodpersoneel op die toneel het besluit om die een kritiek beseerde vrou in haar toestand na 'n nabygeleë hospitaal te vervoer en dan sal die hospitaalpersoneel direk met 'n helikopter van Netcare 911 reël vir lugvervoer indien nodig.
« Nog 'n bejaarde verloor sy lewe tydens plaasaanval; gaan die sinnelose moorde net nooit ophou
Nou moet kykers opdok vir wanadministrasie en korrupsie in staatsbeheerde SABC – Nasionale uitsaaier voorspel reuse-tarief verhogings »